Εξυπηρετητής

=Εξυπηρετητής ή διακομιστής=

Εξυπηρετητής ή διακομιστής είναι υλικό ή και λογισμικό που αναλαμβάνει την παροχή διάφορων υπηρεσιών "εξυπηρετώντας" αιτήσεις από άλλους υπολογιστές γνωστούς ως πελάτες. Όταν ένας υπολογιστής εκτελεί κυρίως τέτοια προγράμματα εξυπηρετητές συνεχόμενα, 24 ώρες την ημέρα, τότε μπορούμε να αναφερθούμε σε όλον τον υπολογιστή ως εξυπηρετητή, αφού αυτή είναι η κύρια λειτουργία του. Παρομοίως, ως πελάτη μπορούμε να θεωρήσουμε είτε κάποιο λογισμικό που επικοινωνεί και υποβάλει αιτήματα στον εξυπηρετητή, είτε τον υπολογιστή στον οποίο εκτελείται το λογισμικό πελάτης. Η επικοινωνία μεταξύ πελάτη και εξυπηρετητή γίνεται μέσω ενός τοπικού δικτύου ή ακόμα και μέσω του διαδικτύου.

Οι υπολογιστές που χρησιμοποιούνται ως εξυπηρετητές πρέπει να μπορούν να δουλεύουν όλη την ημέρα και συνεχώς χωρίς διακοπές. Για το λόγο αυτό οι εταιρείες κατασκευής υπολογιστών και τμημάτων υπολογιστών προσφέρουν ξεχωριστές κατασκευές για εξυπηρετητές. Συνηθισμένα χαρακτηριστικά για το υλικό είναι: Μητρικές πλακέτες με:
 * Υλικό:**
 * μεγάλη αντοχή στις θερμοκρασίες
 * ενσωματωμένα συστήματα RAID
 * ενσωματωμένη κάρτα οθόνης μικρής μνήμης και ταχύτητας
 * πιο άνετα κατανεμημένα τα στοιχεία της μνήμης και του επεξεργαστή ώστε να είναι δυνατή η ψύξη και των δύο από ξεχωριστά δυνατά ανεμιστηράκια
 * λιγότερες θύρες επέκτασης
 * περισσότερα ενδεικτικά στοιχεία λειτουργίας
 * δυνατότητα χρήσης μνήμης ECC
 * Κουτιά:**
 * βαριά
 * με ειδικό κλείδωμα
 * θέσεις για περισσότερα ανεμιστηράκια
 * ειδικά διαμορφωμένους εσωτερικούς χώρους ώστε να γίνεται πιο καλή κυκλοφορία του αέρα
 * ειδικά κουτιά που μπορούν να ενσωματωθούν σε rack
 * Δίσκοι:**
 * με προδιαγραφές για μεγαλύτερο συνεχόμενο χρόνο χρήσης
 * που μπορούν να αποσυνδέονται την ώρα που είναι σε λειτουργία

Τα περισσότερα λειτουργικά συστήματα έχουν ειδική έκδοση για χρήση ως εξυπηρετητή. Τα χαρακτηριστικά που την διαφοροποιούν είναι πολλά μερικά από τα οποία είναι: - πληκτρολογίου - οθόνης - γραφικού περιβάλλοντος - κάρτας ήχου
 * Λειτουργικό Σύστημα**
 * δυνατότητα λειτουργίας χωρίς την ύπαρξη:
 * δυνατότητες επιλογής χρόνου επεξεργασίας των διάφορων προγραμμάτων
 * πρόγραμμα επικοινωνίας με το UPS
 * δυνατότητα χρήσης περισσότερων του ενός επεξεργαστή
 * δυνατότητα συνεπεξεργασίας με άλλους υπολογιστές - εξυπηρετητές
 * περισσότερες δυνατότητες αλλαγής του υλικού και αναβάθμισης του λειτουργικού χωρίς την ανάγκη επανεκκίνησης του συστήματος
 * περισσότερα συστήματα ασφαλείας